CELEX ID: 32011R0120
Publication Date: 2011-02-11

Document:
KOMISIJOS REGLAMENTAS (ES) Nr. 120/2011
2011 m. vasario 11 d.
kuriuo nustatomos tam tikrų žuvininkystės produktų 2011 žvejybos metų referencinės kainos
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 29 straipsnio 1 ir 5 dalis,
kadangi:
(1)
Reglamente (EB) Nr. 104/2000 nustatyta, kad Sąjungoje galiojančios referencinės kainos kasmet pagal produktų kategorijas gali būti nustatomos produktams, kuriems pagal 28 straipsnio 1 dalį taikomos muitų tarifų taikymo sustabdymo priemonės. Tai galioja ir produktams, kuriems referencinė kaina taikoma pagal privalomas PPO muitų tarifų sumažinimo taisykles arba kai kuriuos kitus lengvatinius susitarimus.
(2)
Pagal Reglamento (EB) Nr. 104/2000 29 straipsnio 3 dalies a punktą to reglamento I priedo A ir B dalyse išvardytų produktų referencinė kaina turi būti lygi pašalinimo iš rinkos kainai, nustatytai pagal to reglamento 20 straipsnio 1 dalį.
(3)
2011 žvejybos metais Sąjungoje taikomos atitinkamų produktų pašalinimo iš rinkos kainos nustatytos Komisijos reglamente (ES) Nr. 122/2011 (2).
(4)
Pagal Reglamento (EB) Nr. 104/2000 29 straipsnio 3 dalies d punktą to reglamento I ir II prieduose nenurodytų produktų referencinės kainos turi būti nustatomos visų pirma remiantis muitinės verčių, užregistruotų valstybių narių importo rinkose arba importo uostuose per trejus metus iki dienos, kurią nustatoma referencinė kaina, svertiniu vidurkiu.
(5)
Iš trečiųjų valstybių nedideliais kiekiais importuojamų produktų, kuriems taikomi Reglamento (EB) Nr. 104/2000 29 straipsnio 1 dalyje išdėstyti kriterijai, referencinės kainos nustatyti neprivaloma.
(6)
Kad 2011 m. referencinės kainos būtų pradėtos taikyti kuo anksčiau, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje.
(7)
Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nustatomos žuvininkystės produktų 2011 žvejybos metų referencinės kainos, kaip nurodyta Reglamento (EB) Nr. 104/2000 29 straipsnyje.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. vasario 11 d.

EuroVoc Classification:
Level 1: 100148
100156
Level 2: 100207
100252
Level 3: 2639
2489
1372
All Descriptors: 2456
2657
2718